શાળામાં પરીક્ષા આપી રહેલી બાળાઓને શિક્ષક(સીઆરસી) દ્વારા બેફામ ગાળો બોલીને લાતો મારવામાં આવતી હોવાનો દાહોદ પંથકમાં બે દિવસથી વાયરલ થયેલી વિડીયો ક્લિપે ભારે હોબાળો મચાવ્યો હતો. આ ઘટના દાહોદ તાલુકા મંડાવાવ ગામે વડલી ફળિયાની પ્રાથમિક શાળામાં બની હોવાની વિગતો બહાર આવી હતી. શિક્ષકના અત્યાચારનો ભોગ બનેલી બાળાઓ પૈકીની ચાર જેટલી વિદ્યાર્થીનીઓને ચક્કર, તાવ અને ઉલ્ટીઓ શરૂ થતાં શાળા પર ધસી આવેલા વાલીઓએ હંગામો મચાવી મૂક્યો હતો. જેના પગલે સક્રિય થયેલ શિક્ષણ વિભાગ તરફથી તપાસ શરૂ કરવામાં આવી હોવાનું જાણવા મળે છે.